ET Euroopa Liidu Teataja C 99/14

Nõukogu määruse (EÜ) nr 510/2006 (geograafiliste tähiste ja päritolunimetuste kaitse kohta) artikli 6 lõike 2 kohase taotluse avaldamine

2012/C 99/09

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 (1) artiklile 7. Komisjon peab vastuväited kätte saama kuue kuu jooksul alates käesoleva dokumendi avaldamise kuupäevast.

KOONDDOKUMENT

NÕUKOGU MÄÄRUS (EÜ) nr 510/2006

„ ”(DONGSHAN BAI LU SUN)

EÜ nr: CN-PGI-0005-0624-16.07.2007

KGT ( X ) KPN ( )

1. Nimetus:

„ ” (Dongshan Bai Lu Sun)

2. Liikmesriik või kolmas riik:

Hiina

3. Põllumajandustoote või toidu kirjeldus:

3.1. Toote liik:

Klass 1.6. Puuviljad, köögiviljad ja teraviljad töötlemata ja töödeldud kujul

3.2. Toote kirjeldus, mida punktis 1 esitatud nimetus tähistab:

„Dongshan Bai Lu Sun” on konserveeritud spargel. Spargel on kasvatatud Funjiani provintsi Zhangzhou linna Dongshani saarel traditsioonilisi tootmisviise kasutades. Konservspargel on kooritud ja keedetud.

Välimus

Spargli jäme vars on ümmarguse tipu ning tiheda soomusega. Spargli pikkus on 10–17 cm. Rohelise varretipu pikkus on kuni 1 cm. Spargel on meeldiva hõrgu maitsega. Konservspargli värvus on lumivalge. Konservvedelik on ühtlase värvusega.

Füüsikalised ja keemilised näitajad

Varre läbimõõt on 0,4–2,6 cm, toorkiusisaldus ≤ 1,0 % ja lahustuvate suhkrute sisaldus ≥ 4,70 %. Lahus: 0,03 % sidrunhappesisaldusega soolvesi.

Pakendi spetsifikatsioonid

Toode on pakendatud klaaspudelitesse või plekkpurkidesse. Pakendi põhispetsifikatsioonid on järgmised.

a) Klaaspurgid Klaaspurgi suurus Spargli pikkus 212 ml 7 cm 212 ml 11 cm 370 ml 16 cm 370 ml 17 cm 580 ml 16 cm 580 ml 17 cm 314 ml 10 cm 1 700 ml 17 cm 720 ml 17 cm

b) Plekkpurgid Plekkpurgi suurus Spargli pikkus 200 g 10 cm 250 g 13 cm 430 g 11 cm 800 g 16 cm 2 500 g 15 cm 2 950 g 17 cm

3.3. Tooraine (üksnes töödeldud toodete puhul):

Gi jnlim, Thielim sortide värsked sparglid.

3.4. Sööt (üksnes loomse päritoluga toodete puhul):

—

3.5. Valmistamise erietapid, mis peavad toimuma määratletud geograafilises piirkonnas:

Kõik tootmise erietapid peavad toimuma määratletud geograafilises piirkonnas.

3.6. Erieeskirjad viilutamise, riivimise, pakendamise jm kohta:

Toode peab olema pakendatud klaas- või plekkpurkidesse. Spargli värskuse tagamiseks peab töötlemine ja konservimine toimuma 12 tunni jooksul pärast saagikoristust.

3.7. Erieeskirjad märgistamise kohta:

—

4. Geograafilise piirkonna täpne määratlus:

„Dongshan Bai Lu Sun” spargli tootmispiirkond hõlmab Funjiani provintsi Dongshani saare asulaid Kangmei, Chencheng, Qianlou, Xipu, Zhangtang, Xingchen ja Tongling.

5. Seos geograafilise piirkonnaga:

5.1. Geograafilise piirkonna eripära:

Merest ümbritsetud Dongshani maakond asub 23° 34′ ja 23° 47′ põhjalaiuse ning 117° 18′ ja 117° 35′ idapikkuse vahelisel alal. Saarel valitseb soojade talvede ja jahedate suvedega Lõuna-Aasia mereline troopiline kliima. Saarel asuv maakond on Funjiani provintsi kõige lõunapoolsemas tipus. Maakonna üldpindala on 248 km2, millest põllumaad on 70 000 mu (1 mu ≈ 0,07 ha). Maakonnas on 213 000 elanikku, kellest 137 000 tegutsevad põllumajanduses. Maakonnas on seitse asulat, 61 külavalitsust ning 16 residentide komiteed. Selle maakonna peamine põllumajanduslik tegevus on seotud valge spargli kasvatusega. Dongshani saar on rikas põllumajandusvarade poolest. Haritava maa pinnas on peamiselt liivmuld, milles on rikkalikud hõbedase mereliiva, meremuda ja põhjaveevarud. Need tingimused on sparglikasvatuseks väga soodsad.

5.2. Toote eripära:

„Dongshan Bai Lu Sun” spargli kvaliteet on väga kõrge. Toitainerikas spargel on meeldiva välimuse, hõrgu lõhna ja värske maitsega. Konservspargel on armastatud toiduaine nii kodu- kui ka välismaiste tarbijate hulgas.

Toote ainulaadsus põhineb värske spargli omadustel, mis on tingitud Dongshani maakonna geograafilistest ja loodulikest tingimustest ning inimteguritest.

Värsket sparglit kasvatatakse Dongshani erilises keskkonnas. Spargli jäme vars on ümmarguse tipu ning tiheda soomusega. Rohelise varretipu pikkus on kuni 1 cm. Spargel on meeldiva hõrgu maitsega. Maitsva konservspargli vars on lumivalget värvi. Konservvedelik on ühtlase värvusega. Konservspargel on pika säilivusajaga.

5.3. Põhjuslik seos geograafilise piirkonna ja (kaitstud päritolunimetusega) toote kvaliteedi või omaduste vahel või (kaitstud geograafilise tähisega) toote erilise kvaliteedi, maine või muude omaduste vahel:

1. Temperatuuri ja kvaliteedi vaheline seos

Sparglit kasvatatakse soojade talvede ja jahedate suvedega Lõuna-Aasia merelise troopilise kliima tingimustes. Aasta keskmine temperatuur on 20,8 °C. Kõige soojem on juulis-augustis, kui keskmine temperatuur on 27 °C; kõige külmem on veebruaris, kui keskmine temperatuur on 12,8 °C. Sellises kliimas kasvab suure saagikuse ja hea kvaliteediga spargel jõudsasti.

2. Pinnase ja kvaliteedi vaheline seos

Dongshani maakonna pinnas koosneb peamiselt kergest hea õhuliikuvusega liivmullast, mis soodustab sparglijuurte kasvu. Sellises mullas kasvavad tugevad juured ning rohked lehed kasvavad kiiresti. See tähendab, et koguneb rohkem fotosünteesivad organeid, millest kasvavad varred saavad energiat.

3. Vee ja kvaliteedi vaheline seos

Dongshani maakond asub saarel, kus keskmine sademete hulk on 1 095 mm aastas, mis on aastaaegade lõikes ebaühtlaselt jaotunud. „Dongshan Bai Lu Sun” spargli kastmisvee allikad on sügaval. Kastmisvesi on hea kvaliteediga ja saastevaba. Hea kvaliteediga veest on tingitud spargli hea maitse.

4. Päikesevalguse ja kvaliteedi vaheline seos

Rohke päikesepaistega Dongshani maakonnas on päikesevalgust keskmiselt 2 386,8 tundi aastas. Eriti ohtralt paistab päike sügisel ja talvel. Rohke päikesevalgus soodustab fotosünteesi spargli varres ja lehtedes. Mida rohkem fotosünteesi, seda rohkem on toitaineid suure saagikuse ja hea kvaliteediga „Dongshan Bai Lu Sun” sparglivarte kasvuks.

5. Õhukeskkonna ja kvaliteedi vaheline seos

Merelise kliima ja värske õhuga Dongshani maakond asub mere keskel samanimelisel saarel. Kuna saarel on vaid mõned tööstusettevõtted ja rasketööstus puudub, on sealne õhk saastevaba. Zhangzhou linna keskkonnateaduste instituudi tehtud kontrollimisel ilmnes, et vääveldioksiidi, lämmastikoksiidide ja fluori sisaldus õhus on väga väike.

Dongshani maakond on elujõulise keskkonnaga piirkond. „Ida-Hiina mere oaasiks” nimetatava saare pindalast on 34,1 % metsaga kaetud. Dongshani maakonnas 1998. aastal tehtud Hiina ökoloogilis-põllumajanduslike saaremaakondade kontrolli esimese seeria tulemused olid edukad. Kontrollitud keskkonnatingimused aitavad kaasa „Dongshan Bai Lu Sun” spargli kõrgele kvaliteedile.

6. Tootmismeetodi ja kvaliteedi vaheline seos

1. Liivapõhine maheviljelus

Dongshani maakonnas on rikkalikud mereliivavarud. Hõbevalget värvi ja väga peeneteralist liiva kasutatakse valge spargli muldamiseks. Seepärast on sirge sparglivarre välispind lumivalge ja habras. Soomused asuvad varrel tihedalt.

2. Orgaaniline väetis meremuda

Peamiselt kasutatakse orgaanilisi väetisi. Dongshani maakonnas on rohked meremudavarud. Meremuda on sparglikasvatuse jaoks külluslik orgaaniline väetis, mis samuti soodustab „Dongshan Bai Lu Sun” kõrge kvaliteedi kujunemist.

3. Saagikoristus ja emataime-meetodil kasvatatud kultuur (mother stalk culture)

Dongshani maakonnas kasvatatakse valget sparglit emataime-meetodil. Selle meetodi abil tasakaalustatakse spargli kasvamise ja toitainete kogumise vastandumist looduslike varude kasutamise abil. Selle meetodi kasutamise tulemus on suur saagikus, tootlikkus ning hea kvaliteet.

Viide spetsifikaadi avaldamisele:

(Määruse (EÜ) nr 510/2006 artikli 5 lõige 7)

(1) ELT L 93, 31.3.2006, lk 12.